Ευρυθέμιδα

Στην ελληνική μυθολογία η Ευρυθέμιδα (Ευρύθεμις) ήταν θυγατέρα της Κλεοβοίας και του Φοβίου. Η Ευρύθεμις παντρεύτηκε τον Αιτωλό ηγεμόνα Θέστιο (Βιβλιοθήκη Απολλοδώρου, Α 7, 10). Απέκτησαν μαζί 4 γιους και τρεις κόρες, αποκαλούμενες συνολικά Θεστιάδες. Οι γιοι ήταν οι Ίφικλος, Εύιππος ή Τοξέας, Πλήξιππος και Ευρύπυλος, ενώ οι κόρες ήταν οι Αλθαία, η Λήδα και η Υπερμνήστρα. Από την Αλθαία, η Ευρύθεμις έγινε γιαγιά του σημαντικού ήρωα Μελεάγρου. Ο Μελέαγρος σκότωσε τουλάχιστον δύο από τους θείους του (δηλαδή τους γιους της Ευρυθέμιδας) κατά τις διαμάχες που επακολούθησαν το κυνήγι του Καλυδώνιου Κάπρου. Από τη Λήδα η Ευρύθεμις έγινε γιαγιά των Διοσκούρων.

Πηγή

 * Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος Χάρη Πάτση, Αθήνα 1969

Ευρυθεμιδα